**Samuli Ratinen** (s. 13. huhtikuuta 1998 Saarijärvi) on suomalainen jääkiekkoilija, joka pelaa SM-liigajoukkue Tampereen Ilveksessä. Hän on pelipaikaltaan vasen laitahyökkääjä.

Ura
---

### Seuraura

Ratinen on Saarijärven NMKY:n kasvatti. Hän siirtyi juniorina sittemmin Jyvässeudun Kiekossa, josta Ratinen siirtyi edelleen JYPin nuorempiin C-junioreihin kaudeksi 2012–2013. Kaudella 2013–2014 Ratinen oli C-nuorten SM-karsinnoissa joukkueensa paras pistemies ja jakoi JYPin sisäisen maalipörssin voiton Paavo Pakarisen kanssa tehoilla 11+10=21. Hän voitti kauden päätteeksi C-nuorten SM-pronssia. Kaudella 2015–2016 Ratinen oli JYPin B-nuorten paras pistemies, maalintekijä ja syöttäjä tehoilla 24+32=56, joilla hän sijoittui koko B-nuorten SM-sarjan pistepörssissä seitsemänneksi. Ratinen voitti kauden päätteeksi B-nuorten SM-pronssia. Hänet valittiin kauden päätteeksi sarjan toiseen tähdistökentälliseen.

Kaudella 2016–2017 Ratinen voitti JYPin A-nuorten sisäisen piste- ja syöttöpörssin tehoilla 14+33=47, joilla hän jakoi koko A-nuorten SM-liigan pistepörssin yhdeksännen sijan Jokereiden Jaakko Heikkisen kanssa. Hän debytoi kauden aikana myös miesten peleissä pelattuaan seitsemän Mestis-ottelua JYP-Akatemiassa jääden ilman tehopisteitä.

Toukokuussa 2017 Ratinen teki JYPin kanssa kaksivuotisen SM-liigasopimuksen. Hän aloitti kautensa seuran A-nuorissa, joiden paras syöttäjä ja kolmanneksi paras pistemies Ratinen oli tehoilla 16+29=45. Hän teki JYPissä miesten pääsarjadebyyttinsä Mestarien liigassa 3. lokakuuta 2017 valkovenäläistä H’K Njoman Hrodnaa vastaan. Ratinen merkittiin JYPin nelosketjun vasempaan laitaan Valtteri Hotakaisen ja Joel Sundin viereen. Hän sai ottelussa jääaikaa 4.59 minuuttia. SM-liigadebyyttinsä Ratinen teki 30. tammikuuta 2018 Vaasan Sportia vastaan. Hänet merkittiin JYPin toisen ketjun vasempaan laitaan Juha-Pekka Hytösen ja Ossi Louhivaaran viereen. Ratinen sai ottelussa jääaikaa 7.37 minuuttia, mutta hänen otteluunsa mahtui myös 2+10-minuutin arvoinen rangaistus, kun Ratinen taklasi toisessa erässä Sportin Ari Gröndahlia selästä. Hän pelasi JYPin SM-liigajoukkueessa kauden aikana kaikkiaan kolme runkosarja- ja kaksi CHL-ottelua ilman tehopisteitä. Ratinen voitti CHL:n mestaruuden. Syyskuun 2017 lopulla hän pelasi kaksi ottelua lainalla Mestis-joukkue Rovaniemen Kiekossa. Ratinen pelasi samaa sarjaa kauden loppuun myös KeuPa HT:ssä, jossa hän voitti Mestiksen mestaruuden.

Maaliskuussa 2018 Ratinen teki JYPin kanssa 2+1-vuotisen jatkosopimuksen. Hän teki ensimmäisen miesten pääsarjamaalinsa Mestarien liigan kauden 2018–2019 avausottelussa 30. elokuuta 2018 vieraissa slovakialaista HC Banská Bystricaa vastaan. SM-liigassa Ratinen avasi maalitilinsä heti kahdella osumalla runkosarjan viidennellä kierroksella 22. syyskuuta 2018 vieraissa Porin Ässiä vastaan. Hänen toinen osumansa jäi JYPin 1–2-voittoon päättyneen ottelun voittomaaliksi. Ratisen varsinainen SM-liigan tulokaskausi toi lopulta 51 runkosarja- kolmessa playoff-ottelussa tehot 5+4=9. CHL:ssä hän teki kuudessa ottelussa tehot 1+1=2. Ratinen pelasi kauden aikana myös kaksi ottelua lainalla KeuPa HT:n Mestis-joukkueessa. Kaudella 2019–2020 hän teki JYPissä 53 runkosarjaottelussa tehot 4+9=13.

Kaudeksi 2020–2021 Ratinen siirtyi kaksivuotisella sopimuksella KooKoohon. Hän kaksinkertaisti SM-liigan yhden kauden piste-ennätyksensä tehoilla 13+13=26, joilla Ratinen oli joukkueen kolmanneksi paras maalintekijä ja hän jakoi sisäisen pistepörssin neljännen sijan Kasper Björkqvistin ja Aleksi Ainalin kanssa. Kaudella 2021–2022 Ratinen teki liigauransa ensimmäisen playoff-maalin pudotuspelien ensimmäisen kierroksen avausottelussa 24. maaliskuuta 2022 vieraissa Pelicansia vastaan, joka oli KooKoon SM-liigahistorian ensimmäinen playoff-ottelu. Hänen osumansa jäi joukkueen 1–2-voittoon päättyneen ottelun voittomaaliksi. Petri Engman valitsi Ratisen ottelun Alumnien tähtien ykköstähdeksi. Huhtikuussa 2022 hän teki KooKoon kanssa vuoden mittaisen jatkosopimuksen. Syyskuun 2022 lopulla Ratinen joutui yli kahdeksi kuukaudeksi sivuun loukkaantumisen vuoksi. Hän palasi kaukaloihin joulukuussa.

Kaudeksi 2023–2024 Ratinen siirtyi kaksivuotisella sopimuksella Tampereen Ilvekseen. Maaliskuussa 2024 Ilves tiedotti jatkaneensa Ratisen sopimusta vuodella kevääseen 2026 saakka.

### Maajoukkueura

Ratinen on pelannut 18 nuorten ja viisi poikien maaottelua.

Pelityyli
---------

KooKoon entinen päävalmentaja Jussi Ahokas on kuvaillut Ratista kovaksi kamppailijaksi ja hyväksi yleispelaajaksi. Ratisen itsensä mielestä hänen vahvuuksiaan ovat kiekolla pelaaminen ja luistelu.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | JYP | A-SM | 5 | 0 | 0 | 0 | 0 | – | – | – | – | – |
| 2016–2017 | JYP | A-SM | 45 | 14 | 33 | 47 | 28 | 3 | 0 | 0 | 0 | 0 |
|  | JYP-Akatemia | Mestis | 7 | 0 | 0 | 0 | 8 | – | – | – | – | – |
| 2017–2018 | JYP | A-SM | 41 | 16 | 29 | 45 | 32 | 4 | 0 | 3 | 3 | 2 |
|  | JYP | SM-liiga | 3 | 0 | 0 | 0 | 12 | – | – | – | – | – |
|  | RoKi | Mestis | 2 | 0 | 0 | 0 | 0 | – | – | – | – | – |
|  | KeuPa HT | Mestis | 10 | 4 | 4 | 8 | 0 | 11 | 3 | 7 | 10 | 10 |
| 2018–2019 | JYP | A-SM | 2 | 0 | 1 | 1 | 0 | – | – | – | – | – |
|  | JYP | SM-liiga | 51 | 5 | 4 | 9 | 12 | 3 | 0 | 0 | 0 | 0 |
|  | KeuPa HT | Mestis | 2 | 1 | 0 | 1 | 14 | – | – | – | – | – |
| 2019–2020 | JYP | SM-liiga | 58 | 4 | 9 | 13 | 43 | – | – | – | – | – |
| 2020–2021 | KooKoo | SM-liiga | 48 | 13 | 13 | 26 | 16 | 2 | 0 | 2 | 2 | 0 |
| 2021–2022 | KooKoo | SM-liiga | 58 | 4 | 18 | 22 | 28 | 16 | 3 | 3 | 6 | 2 |
| 2022–2023 | KooKoo | SM-liiga | 37 | 10 | 6 | 16 | 16 | 7 | 0 | 2 | 2 | 6 |
| 2023–2024 | Ilves | SM-liiga | 39 | 3 | 14 | 17 | 35 | 3 | 0 | 0 | 0 | 0 |
| 7 kautta | yhteensä | SM-liiga | 294 | 39 | 64 | 103 | 162 | 31 | 3 | 7 | 10 | 8 |
| 3 kautta | yhteensä | Mestis | 21 | 5 | 4 | 9 | 14 | 11 | 3 | 7 | 10 | 10 |

Lähteet
-------

* Samuli Ratinen The Internet Hockey Databasessa (englanniksi)
* Samuli Ratinen Eurohockey-sivustolla (englanniksi)
* Samuli Ratinen *Elite Prospects*. Everysport Media Group AB.  (englanniksi)

### Viitteet

1. ↑  Julius Honka ja Samuli Ratinen kävivät tiistaina yllättämässä Urhon kiekkojunnuja Suolahdessa. Urhon E, F ja G-juniorit vetivät harjoitukset Jullen ja Ratskun johdolla. *facebook.com*.  30.10.2019. JYP Jyväskylä Oy. Viitattu 2.4.2020.
2. 1 2 3 4 5 6  Samuli Ratinen *Elite Prospects*. Everysport Media Group AB.  (englanniksi)
3. 1 2  Samuli Ratiselle Liigadebyytti tänään JYPin paidassa *jypliiga.fi*.  30.1.2018. JYP Jyväskylä Oy. Viitattu 30.1.2018.
4. ↑  Mikola, J.P.: 11 Samuli Ratinen *ksml.fi*.  1.9.2017. Keski-Suomen Media Oy. Viitattu 3.10.2017.
5. ↑  Elite Prospects - JYP U16 *eliteprospects.com*. Everysport Media Group AB. Viitattu 28.3.2019. (englanniksi)
6. ↑  Elite Prospects - U18 SM-sarja Stats 2015-2016 *eliteprospects.com*. Everysport Media Group AB. Viitattu 28.3.2019. (englanniksi)
7. ↑  Elite Prospects - U20 SM-liiga Stats 2016-2017 *eliteprospects.com*. Everysport Media Group AB. Viitattu 28.3.2019. (englanniksi)
8. ↑  JYP jatkosopimuksiin Kuukan ja Olkinuoran kanssa - puolustukseen paluumuuttaja Mestiksestä *Jatkoaika.com*.  4.5.2017. Jatkoaika r.y. Viitattu 3.10.2017.
9. ↑  Elite Prospects - JYP U20 *eliteprospects.com*. Everysport Media Group AB. Viitattu 28.3.2019. (englanniksi)
10. ↑  Matches *championshockeyleague.com*.  3.10.2017. Champions Hockey League (CHL) AG. Viitattu 3.10.2017. (englanniksi)
11. ↑  Matches *championshockeyleague.com*.  3.10.2017. Champions Hockey League (CHL) AG. Viitattu 3.10.2017. (englanniksi)
12. ↑  Kokoonpanot JYP–Sport 30.1.2018 *vaasansport.fi*.  30.1.2018. Hockey-Team Vaasan Sport Oy. Viitattu 6.3.2024.
13. ↑  JYPille riemukas voitto – juhlakalu Tuppurainen sankarina *jypliiga.fi*.  30.1.2018. JYP Jyväskylä Oy. Viitattu 6.3.2024.
14. ↑  Ottelutilastot *liiga.fi*.  30.1.2018. Jääkiekon SM-liiga Oy. Viitattu 30.1.2018.
15. ↑  Torikka, Raimo: Nuori ja kovavauhtinen RoKi lähtee parantamaan aiempaa Mestis-sijoitusta *yle.fi*.  28.9.2017. Yleisradio Oy. Viitattu 6.3.2024.
16. ↑  JYPin nuoriso-osastolla tukku jatkosopimuksia *Jatkoaika.com*.  13.3.2018. Jatkoaika r.y. Viitattu 14.3.2018.
17. ↑  Matches *championshockeyleague.com*.  30.8.2018. Champions Hockey League (CHL) AG. Viitattu 30.8.2018. (englanniksi)
18. ↑  Ässät - JYP, 22.9.2018 *liiga.fi*.  22.8.2018. Jääkiekon SM-liiga Oy. Viitattu 23.8.2018.
19. ↑  Hurmerinta, Eero: KooKoolle viisi uutta pelaajaa − Oksanen KHL-jäiltä Kouvolaan *Jatkoaika.com*.  23.3.2020. Jatkoaika r.y. Viitattu 2.4.2020.
20. ↑  Elite Prospects - KooKoo *eliteprospects.com*. Everysport Media Group AB. Viitattu 9.5.2021. (englanniksi)
21. ↑  Pelicans - Kookoo, 24.3.2022 *liiga.fi*.  24.3.2022. Jääkiekon SM-liiga Oy. Viitattu 29.5.2022.
22. ↑  Seppä, Lassi: KooKoo solmi peräti yhdeksän jatkosopimusta − muun muassa Malík ja Antonen nähdään Kouvolassa ensi kaudella *Jatkoaika.com*.  26.4.2022. Jatkoaika r.y. Viitattu 29.5.2022.
23. ↑  Tilastot - Samuli Ratinen - Kausi 2022-2023 *liiga.fi*. Jääkiekon SM-liiga Oy. Viitattu 6.5.2023.
24. ↑  Ilvekselle neljätoista pelaajasopimusta *ilves.com*.  8.5.2023. Ilves-Hockey Oy. Viitattu 14.6.2023.
25. ↑  Ilveksen ensi kauden joukkueen runko rakentuu – seura julkistaa kahdeksan jatkosopimusta *ilves.com*.  6.3.2024. Ilves-Hockey Oy. Viitattu 6.3.2024.
26. ↑  Ratinen: "Tuntui siltä, että tarvitsen muutosta" *kookoo.fi*.  12.5.2020. KooKoo Hockey Oy.  Arkistoitu 14.8.2020. Viitattu 12.5.2020.

Ilves – SM-liiga
3 Friman (**C**) |
5 Heinonen |
6 Soini |
8 Niku |
10 Suomi (**A**) |
12 Mäntykivi |
15 Virtanen |
17 Ratinen |
18 Meskanen |
19 Kos |
20 O’Leary |
21 Bau |
22 Hietaniemi |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
36 Bizoň |
36 Hamrla |
37 Gunnarsson |
43 Latvala |
44 Clendening |
51 Järventie |
52 Könönen |
53 Pelli |
55 Svozil |
56 Rautanen |
57 Parikka |
83 Stránský |
86 Kodýtek |
89 Palve |
97 Mašín  

Valmentajat Pennanen – Saarinen – Merikivi – Tanska – Näppilä – Korhonen – Peltomaa